Paa-chonge ni wanyama wadogo wa familia Tragulidae katika oda Artiodactyla. Spishi kadhaa za paa-chonge ni wanyama wadogo kabisa miongoni mwa oda hii. Wapewa jina lao kwa sababu wana chonge zilizorefuka. Zile za madume ni ndefu sana na zinachomoza nje kutoka kila upande wa utaya wa juu na hutumika wakati wa mapigano. Paa-chonge hawana pembe lakini wana miguu mifupi na myembamba yenye vidole vinne. Manyoya yao yana rangi ya kahawa au kahawianyekundu na tumbo ni jeupe. Wana michirizi na madoa meupe au njano isipokuwa spishi za jenasi Tragulus. Spishi moja inatokea misitu ya mvua ya Afrika lakini spishi nyingine zinatokea misitu ya Asia ya Kusini na ya Kusini-Mashariki. Hula nyasi na majani, lakini paa-chonge wa Afrika hula wadudu, kaa na mizoga ya wanyama na samaki pia. Hyemoschus aquaticus, Paa-chonge wa Afrika (Water chevrotain) Moschiola indica, Paa-chonge wa Uhindi (Indian spotted chevrotain) Moschiola meminna, Paa-chonge wa Sri Lanka (Sri Lankan spotted chevrotain) Moschiola kathygre, Paa-chonge milia-njano (Yellow-striped chevrotain) Tragulus javanicus, Paa-chonge wa Java (Java mouse-deer) Tragulus kanchil, Paa-chonge Mdogo (Lesser mouse-deer au kanchili) Tragulus napu, Paa-chonge Mkubwa (Greater mouse-deer) Tragulus nigricans, Paa-chonge wa Ufilipino (Philippine mouse-deer) Tragulus versicolor, Paa-chonge wa Vietnami